Ma ei kahtle, et väljahõigatu teeniski ausalt oma eesmärki, sest kindlasti on günekoloogidel nüüd tegemist, et enda ukse taga looklevat kontrollile soovijate järjekorda ära teenindada. Aga ometi usun, et mis puutub Jade`i isiklikult, oli tegu tüüpilise kuulsusesõltlasega, kes ei suutnud kaamerate surinast isegi surres loobuda. Kui inimene planeerib endale matused, mis on edevamad kui mõnel rokkstaaril (ja mille update`idest avalikkust järjepidevalt teavitatakse, nagu oleks tegu Eurovisioniga - mulle tundub, et isegi detailide avaldamise plaan oli Jade`il ja tema abilistel juba varakult kalendrisse märgitud), siis pole ainuüksi ülla eesmärgi nimel avalikkuse tähelepanu väljakannatamisest enam juttugi.